ટાઈગર શ્રોફની આ પહેલી ફિલ્મ છે, જેમાં મનોજ બાજપાઈ (ગોવાનો ડીઆઈજી), રણદીપ હૂડા (સાજિદ નડિયાદવાલાનો ફેવરીટ… જે અહીં પંજાબથી ટ્રાન્સફર થઈને ગોવા આવેલો એન્કાઉન્ટર સ્પેશિયલિસ્ટ બન્યો છે)-દીપક ડોબ્રિયાલ-દર્શન કુમાર (અનુષ્કા શર્માવાળી ‘એનએચ ટુ’માં એ વિલન, ઑનર કિલર હોય છે) અને પ્રતીક બબ્બર (ચરસી, ચરસનો વેપારી, નેહાનો દિયર) એના સહકલાકાર છે. આ તમામ સશક્ત, નીવડેલા કલાકારોની હાજરીથી (ખાસ તો મનોજ બાજપાઈ-રણદીપ હૂડા) અને થાઈલૅન્ડના જંગલમાં ભજવાતી ઍક્શનથી પ્રેક્ષકનો થોડોઘણો રસ ફિલ્મમાં જળવાઈ રહે છે. રેટિંગમાં અડધો સ્ટાર પણ એનો જ આપ્યો છે. બાકી….. ટાઈગર-દિશા? ઓફ્ફો નો નો.